รัฐมนตรีว่าการกระทรวงแรงงาน ยืนยัน รัฐบาลให้ความสำคัญกับผู้ใช้แรงงาน โดยออกกฎหมายในการคุ้มครองป้องกันและพัฒนาคุณภาพชีวิตของผู้ใช้แรงงานทุกระบบ
รัฐมนตรีว่าการกระทรวงแรงงาน ยืนยัน รัฐบาลให้ความสำคัญกับผู้ใช้แรงงาน โดยออกกฎหมายในการคุ้มครองป้องกันและพัฒนาคุณภาพชีวิตของผู้ใช้แรงงานทุกระบบพล.ต.อ อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยถึงสถานการแรงงานในปัจจุบัน ว่า เมื่อเปรียบเทียบกับปริมาณประชากรของไทยที่มีอยู่ประมาณ 66,188 ล้านคน เป็นวัยแรงงานกว่า 38 ล้านคน ซึ่งในจำนวนดังกล่าวมีงานทำกว่า 37 ล้านคน แบ่งเป็นแรงงานในระบบกว่า 16 ล้านคน และแรงงานนอกระบบกว่า 20 ล้านคน แรงงานที่ทำงานต่างประเทศกว่า 400,000 คน ส่งเงินกลับเข้าประเทศกว่า 140,000 ล้านบาทต่อปี ขณะเดียวกันมีผู้ว่างงานเพียง 350,000 คน ถือว่าเป็นประเทศที่มีอัตราการว่างน้อยเป็นอันดับที่ 4 ของโลก ในส่วนของแรงงานที่อยู่ในระบบประกันสังคมมีประมาณ 16 ล้านคน และแรงงานต่างด้าว 3.2 ล้านคน สำหรับผลการขับเคลื่อนแรงงานตลอด 1 ปีที่ผ่านมา กระทรวงแรงงานได้ส่งเสริมการมีงานทำในประเทศโดยเปิดให้บริการจัดหางานผ่านศูนย์บริการจัดหางานเพื่อคนไทย หรือ Smart Job Center ได้กว่า 651,000 คน การดำเนินโครงการรวมพลังประชารัฐ สร้างยุวแรงงานได้กว่า 35,000 คน มีการจ้างแรงงานผู้สูงได้กว่า 152,000 คน การฝึกอาชีพผู้ต้องขังก่อนพ้นโทษอีกกว่า 58,000 คน การส่งเสริมแรงงานไปทำงานต่างประเทศอีกกว่า 115,000 คน นอกจากนี้ ได้มีการปรับปรุงและยกระดับกฎหมาย ให้เทียบเคียงมาตรฐานสากลโดยได้ให้สัตยาบันพิธีสารว่าด้วยแรงงานบังคับ (P29) อนุสัญญาว่าด้วยการทำงานภาคประมง (C188) ออกพระราชบัญญัติคุ้มครองแรงงาน (ฉบับที่ 7) พ.ศ. 2562 และพระราชกำหนดแก้ไขเพิ่มเติมพระราชบัญญัติป้องกันและปราบปรามการค้ามนุษย์ พ.ศ. 2551 พ.ศ. 2562 ว่าด้วยแรงงานบังคับซึ่งยกระดับสิทธิของผู้ใช้แรงงานกว่า 9.5 ล้านคน รวมถึงจากเผยแพร่ แนวปฏิบัติการใช้แรงงานที่ดี หรือ GLP และมาตรฐานแรงงานไทย หรือ TLS ซึ่งเทียบเคียงได้กับมาตรฐานสากล และมีสถานประกอบกิจการมากกว่า 7,500 แห่งนำไปปฏิบัติครอบคลุมผู้ใช้แรงงาน 657,729 คน และสินค้าของไทยได้รับการยอมรับในเวทีการค้าโลก และเมื่อวันที่ 11 เมษายน 2562 ผู้แทนกระทรวงแรงงาน ผู้แทนผู้ใช้แรงงาน ผู้แทนนายจ้าง และผู้แทนองค์การแรงงานระหว่างประเทศได้ร่วมลงนามในแผนงานที่มีคุณค่าของไทยระหว่างปี 2562-2565 เป็นฉบับแรกระหว่างงานเฉลิมฉลองครบ 100 ปีขององค์การแรงงานระหว่างประเทศ เพื่อเป็นทิศทางในการสร้างงานที่มีคุณค่าในประเทศไทย